**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS POSĖDŽIO PROTOKOLAS**

2022 m. vasario 8 d. Nr. ADM-77

Klaipėda

Posėdis vyko 2022-02-04 13.00-15.30 val.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

pirmininko pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

doc. dr. Rita Nekrošienė, želdinių ekspertė (vertinimą pateikė savarankiškai);

Gediminas Pocius, Klaipėdos miesto savivaldybės administracijos Statybos leidimų ir statinių priežiūros skyriaus vedėjas (vertinimą pateikė savarankiškai);

Edita Valiūnienė, Klaipėdos miesto savivaldybės administracijos Miesto tvarkymo skyriaus vyriausioji specialistė (vertinimą pateikė savarankiškai);

Liudvika Kuzminčiūtė, asociacijos „Klaipėdos žalieji“ pirmininkė.

DARBOTVARKĖ.

1. Dėl želdinių būklės vertinimo Klemiškės g.;
2. Dėl želdinių būklės vertinimo Taikos pr. 22;
3. Dėl želdinių būklės vertinimo Taikos pr. 103;
4. Dėl želdinių būklės vertinimo Baltijos pr. 51.
5. SVARSTYTA. Dėl želdinių būklės vertinimo Klemiškės g.

Atsižvelgdama į prašymą (reg. Nr. VS-10248) Komisija įvertino projektu numatomus kirsti saugotinus želdinius:

|  |  |  |  |  |
| --- | --- | --- | --- | --- |
| Nr. plane | Rūšis | Diametras, cm | Būklė | Pastabos |
| 5 | Ąžuolas | 22 | Gera |  |
| 6 | Eglė | 15 | Patenkinama |  |
| 23 | Gluosnis | - | - | Dvikamienis, išduotas Leidimas kirtimui, dėl kitų priežasčių |
| 24 | Uosis | 17+24 | Nepatenkinama |  |
| 25 | Uosis | 19 | Patenkinama |  |
| 26 | Beržas | 32 | Patenkinama | Turi genėjimo žaizdų. |
|  | Uosis | 30 | Patenkinama |  |
| 12, 18, 18, 27 | Nepatenkinama |  |
| Liepa | 20, | Patenkinama |  |
| 19+17, 18 | Nepatenkinama |  |
| 28 | Uosis | 54 | Bloga | Beveik žuvęs |
| 73-95 | Eglė | 25,  23, 12, 15,  21, 17+13+13 | Patenkinama |  |
| 16, 14 | Nepatenkinama |  |
| 16, 20, 21 | Gera |  |
| 19, 12 | Bloga |  |
| 96 | Gluosnis | 17+13+13 | Patenkinama |  |

Nr. 7, 18, 19 nerasta. Kiti želdiniai nesaugotini dėl rūšies, per mažo diametro ar dėl augimo vietos, t.y. energetikos objektų apsaugos zonoje.

Visi želdiniai norimi šalinti dėl Klemiškės g. rekonstrukcijos projekto įgyvendinimo, norint įrengti pėsčiųjų ir dviratininkų takus, pakloti naują asfalto dangą. Projekto metu numatyta maksimaliai visose įmanomose vietose sodinti medžius ir krūmus.

Dėl leidimo kirsti 1 ąžuolą, 1 beržą, 4 liepas, 16 eglių, 3 gluosnius, 9 uosius komisijos nariai pritarė vienbalsiai.

IŠVADA: leisti kirsti 1 ąžuolą, 1 beržą, 4 liepas, 16 eglių, 3 gluosnius, 9 uosius.

1. SVARSTYTA. Dėl želdinių būklės vertinimo Taikos pr. 22.

Atsižvelgdama į prašymą (reg. Nr. RS1-81) Komisija įvertino numatomus kirsti želdinius. Šiuo metu nurodytame sklype rengiami projektiniai pasiūlymai statinio rekonstrukcijai ir sklypo sutvarkymui. Rekonstruojant statinį numatoma padidinti užstatymo plotą, todėl dauguma sklype esančių želdinių trukdytų įgyvendinti numatomus projektinius sprendinius.

Saugotinų želdinių kirtimui, kurie yra arti esamo pastato, Komisija neprieštarautų (pagal taksacijos lentelę liepos Nr. 15-21). Liepa Nr. 5 yra vėjovarta. Šermukšnis (Ø 27 cm), pagal taksacijos lentelę Nr. 11, yra nepatenkinamos būklės.

Dėl liepų (pagal taksacijos lentelę Nr. 5, 6 ir uosio Nr. 12), augančių šiaurės vakarinėje sklypo dalyje, kirtimo Komisijos nariai nepritaria, nes vizualiai įvertinus jų būklė yra gera. Šie želdiniai kuria vietos mikroklimatą, yra estetiškai vertingi. Siūloma koreguoti projektinius sprendinius taip, kad šios dvi liepos ir uosis liktų augti. G. Pocius pastebi, kad išsaugant želdinius Nr. 6, 7 ir 12 tektų mažinti pastato plotį, todėl abejoja ar tinkamas sprendimas yra neleisti kirsti.

Liepų eilės, pagal taksacijos lentelę Nr. 1-4, kirtimui Komisijos nariai nepritaria. Atsižvelgiant į tai, kad tik liepos Nr. 1 ir 3 yra priskiriamos saugotiniems želdiniams, Komisija sutiktų su šių liepų persodinimu (jei jos trukdys projektiniams sprendiniams). Persodinimui turėtų būti parenkamas labiausiai šaknų sistemą išsaugojanti ir geriausią prigijimą garantuojantis persodinimo būdas.

Komisija atkreipia projektuotojų dėmesį, kad vadovaujantis Klaipėdos miesto savivaldybės tarybos 2022 m. sausio 20 d. sprendimu Nr. T2-9 patvirtintų Klaipėdos miesto savivaldybės želdynų ir želdinių apsaugos taisyklių 19.3.5. papunkčiu, rengiant, keičiant, koreguojant teritorijų planavimo dokumentus ir statinio projektus privaloma numatyti daugiapakopių apsauginių želdinių įrengimą palei sklypo ribą, kuriame yra arba planuojami <...> prekybos ir paslaugų objektai, kurių bendrasis plotas yra didesnis kaip 300 m2, jeigu 50 m spinduliu aplink įmonę ar objektą įrengta arba leidžiama gyvenamųjų namų statyba arba švietimo įstaiga. Želdynų juosta formuojama ties sklypo riba, gyvenamųjų pastatų ar švietimo įstaigos kryptimi. Želdynų juosta įrengiama sodinant tripakopius augalus ir formuojama nemažiau kaip 4 m pločio. Tačiau G. Pocius išsakė abejonę, kad Komisijos siūlymas vakarinėje sklypo pusėje formuoti pakopinių želdinių juostą yra neįgyvendinamas, nes nuo sklypo ribos iki esamo pravažiavimo yra vos trys metrai ir šioje juostoje yra pėsčiųjų takas.

Dėl leidimo kirsti 7 liepas ir 1 šermukšnį balsavo 7 komisijos nariai, prieš – 0,  susilaikė – 0.

Dėl leidimo kirsti 2 liepas ir 1 uosį balsavo 0 komisijos nariai, prieš – 6,  susilaikė – 1.

Dėl leidimo persodinti 2 liepas balsavo 7 komisijos nariai, prieš – 0,  susilaikė – 0.

IŠVADA:

1. Komisija įvertinusi želdinius sklype nustatė, kad sveiki, gyvybingi, estetiniu ir ekologiniu požiūriu vertingi želdiniai yra Nr. 6, 7, 12, kurie projektavimo metu turi būti išsaugomi, o želdiniai Nr. 1, 3 gali būti persodinami.
2. Kadangi sklypas vakarinėje pusėje ribojasi su švietimo įstaiga, privaloma laikytis  Klaipėdos miesto savivaldybės tarybos 2022 m. sausio 20 d. sprendimu Nr. T2-9 patvirtintų Klaipėdos miesto savivaldybės želdynų ir želdinių apsaugos taisyklių 19.3.5. papunkčio.
3. SVARSTYTA. Dėl želdinių būklės vertinimo Taikos pr. 103.

Atsižvelgdama į prašymą (reg. Nr. RS1-19) Komisija įvertino norimą kirsti liepą. Liepa (Ø 41 cm) yra geros būklės, tačiau trukdo įrengti pusiau požeminę atliekų konteinerių aikštelę. Pusiau požeminių konteinerių vieta numatyta detaliuoju planu patvirtintoje atskirųjų želdynų teritorijoje.

Dėl leidimo kirsti liepą komisijos nariai pritarė vienbalsiai.

IŠVADA:  leisti kirsti 1 liepą.

1. SVARSTYTA. Dėl želdinių būklės vertinimo Baltijos pr. 51.

Atsižvelgdama į prašymą (reg. Nr. VS-701) Komisija įvertino norimus kirsti želdinius.

Gluosniai Ø 53+74+78 cm yra blogos būklės, Ø 109 cm geros, tačiau šių želdinių šaknys pažeidė lietaus nuotekų sistemą ir ją vis užkemša, ko pasėkoje žemiau esančios teritorijos tvinsta ir trukdo patekti į švietimo įstaigą. Gluosnis Ø 109 cm taip pat trukdo į teritoriją patekti didesniam autotransportui dėl savo lajos. Gluosniai Ø 53+74+78, 24, 30, 43, 43, 50, 52, 53 cm yra patenkinamos būklės, dėl šaknų poveikio buvo pažeista buitinių nuotekų trasa.  Komisijos nariai atsižvelgdami į prie prašymo pridėtą pažeidimus įrodančią medžiagą, neprieštarauja šių želdinių pašalinimui ir rekomenduoja numatyti papildomą teritorijos želdinimą saugiu atstumu nuo požeminių komunikacijų.

Dėl leidimo kirsti želdinius komisijos nariai pritarė vienbalsiai.

IŠVADA:  leisti kirsti 11 gluosnių.

|  |  |
| --- | --- |
| Komisijos pirmininkė | Rasa Jievaitienė |
| Sekretorė | Martyna Šeputienė |